9. ΝΟΜΟΣ 296 της 29 Σεπτ./1 Οκτ. 1914 Περί μεταβολών εις τας περιφερείας των δικαστηρίων του κράτους. Άρθρ.1.-"Από 1ης Ιανουαρίου 1915" η περιφέρεια του Πρωτοδικείου Κεφαλληνίας, αφαιρουμένη εκ της δικαιοδοσίας του Εφετείου Κερκύρας, υπάγεται εις την δικαιοδοσίαν του Εφετείου Πατρών, η δε περιφέρεια του Πρωτοδικείου Ευρυτανίας, αφαιρουμένη εκ της δικαιοδοσίας του Εφετείου Πατρών υπάγεται εις την του Εφετείου Αθηνών. Αι ενώπιον του Εφετείου Κερκύρας παντός είδους εκκρεμείς υποθέσεις κατ' έφεσιν πολιτικών ή ποινικών αποφάσεων ή κατ' ανακοπήν βουλευμάτων των Πρωτοδικών Κεφαλληνίας, ως και οι ενώπιον του αυτού Εφετείου πρωτείσακτοι πολιτικαί ή ποινικαί υποθέσεις, αι αναγόμεναι εις την περιφέρειαν του Πρωτοδικείου Κεφαλληνίας, μεταβιβάζονται αυτοδικαίως και άνευ διακοπής "από 1ης Ιανουαρίου 1915" εις το Εφετείον Πατρών, πλην των υπό διάσκεψιν ευρισκομένων, αίτινες μεταβιβάζονται μετά την έκδοσιν της αποφάσεως ή του βουλεύματος του Εφετείου, αν δι' αυτών δεν περατούται οριστικώς η δίκη. Ωσαύτως αι ενώπιον του Εφετείου Πατρών παντός είδους εκκρεμείς υποθέσεις κατ΄ έφεσιν πολιτικών ή ποινικών αποφάσεων ή ανακοπήν βουλευμάτων των Πρωτοδικών Ευρυτανίας και αι εις την περιφέρειαν του Πρωτοδικείου τούτου ανήκουσι πρωτείσακτοι μεταβιβάζονται αυτοδικαίως και άνευ διακοπής "από 1ης Ιανουαρίου 1915" εις το Εφετείον Αθηνών, πλην των υπό διάσκεψιν ευρισκομένων, αίτινες μεταβιβάζονται μετά την έκδοσιν της αποφάσεως ή του βουλεύματος του Εφετείου, αν δι' αυτών δεν περατούται οριστικώς η δίκη. Τα εντός " " αντικατεστάθησαν ως άνω υπό του ν. 331/1914, κατωτ. αριθ. 10. Βλ. και άρθρ. 4 Ν.Δ. 1509/1942 (κατωτ. αρ. 23) και Ν. 1633/1944 κατωτ. αρ. 27. Άρθρ.2.-Αι περιφέρειαι των πρωτοδικείων των νέων χωρών δύνανται να τροποποιηθώσιν δια Β.Δ/τος, εκδιδομένου επί τη προτάσει του επί του Δικαιοσύνης υπουργού και στηριζομένου εις ειδικήν περί τούτου απόφασιν του υπουργικού συμβουλίου. Δια την τροποποίησιν των περιφερειών των πρωτοδικείων του παλαιού κράτους προαπαιτείται προσέτι σύμφωνος γνωμοδότησις της ολομελείας του εφετείου ή των εφετείων εις ο ή εις α υπάγονται τα ειρημένα  Σελ. 152 πρωτοδικεία, βασιζομένη και επί συμφώνων ψηφισμάτων του δημοτικού και κοινοτικού συμβουλίου των μετατιθεμένων δήμων και κοινοτήτων. Εφ΄ όσον πρόκειται περί πρωτοδικείων ανηκόντων εις περιφερείας διαφόρων εφετείων, η γενομένη τροποποίησις αφορά και τας αντιστοιχούσας περιφερείας των εφετείων τούτων. Βάσει του άνω άρθρου και των υπ' αριθ. 115/1948 και 19/1948 αποφάσεων των εν Ναυπλίω και Αθήναις Εφετών δια του Β.Δ. 12 Αυγ. 1949/αναδημ. 29 Νοεμ. 1950 απεσπάσθησαν η νήσος Σπέτσαι και αι νησίδες Σπετσοπούλα και Παραπόλα εκ της περιφερείας του Πρωτοδικείου Ναυπλίου και υπήχθησαν εις την περιφέρειαν του Πρωτοδικείου Πειραιώς. Άρθρ.3.-Μεταβολαί ως προς τας περιφερείας ή τας έδρας των ειρηνοδικείων και πταισματοδικείων δύνανται να γίνουν δια Β. Διατάγματος, κατά πρότασιν του επί της Δικαιοσύνης υπουργού, μετά προηγουμένην γνωμοδότησιν του οικείου πρωτοδικείου εν ολομελεία, προκειμένης δε μεταρρυθμίσεως μεταξύ δύο ειρηνοδικείων υπαγομένων εις περιφερείας δύο πρωτοδικείων, αμφοτέρων τούτων. Κατά την τελευταίαν ταύτην περίπτωσιν η μεταβολή ισχύει και ως προς τας αντιστοίχους περιφερείας των εν λόγω πρωτοδικείων. Η διάταξις του άνω άρθρου δεν ισχύει εις την περίπτωσιν του άρθρ. 5 παρ. 2 ν. 6437/1935 (κατωτ. αρ. 16). Βάσει του άνω άρθρου και των υπ' αριθ. 1 και 4 του 1943 γνωμοδοτήσεων των Πρωτοδικείων Πρεβέζης και Αγρινίου δια του Κ.Δ. 3 Μαρτ./19 Απρ. 1943 απεσπάσθη η περιφέρεια Ξηρομέρου (τμήμα Ανακτορίων του Σολλίου) εκ της περιφερείας του Πρωτοδικείου Αγρινίου και υπήχθη εις την του Πρωτοδικείου Πρεβέζης, περί της οποίας βλ. και Π.Δ. 3/6 Οκτ. 1932 κατωτ. αρ. 14. Βάσει του άνω άρθρου και των υπ' αριθ. 115/1948 και 19/1948 αποφάσεων των εν Ναυπλίω και Αθήναις Εφετών δια του Β.Δ. 12 Αυγ. 1949/αναδημ. 29 Νοεμ 1950 απεσπάσθησαν η νήσος Σπέτσαι και αι νησίδες Σπετσοπούλα και Παραπόλα εκ της περιφερείας του Πρωτοδικείου Ναυπλίου και υπήχθησαν εις την περιφέρειαν του Πρωτοδικείου Πειραιώς. 6.Β.γ.9 Εφετεία και Πρωτοδικεία